phoneee/thai-legal-corpus huggingface dataset:
ประกาศกระทรวงอุตสาหกรรมฉบับที่ 4597 (พ.ศ. 2557)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง ยกเลิกและกําหนดมาตรฐานผลิตภัณฑ์อุตสาหกรรมกรดไฮโดรคลอริกสําหรับอุตสาหกรรม-----------------------------อื่นๆ - โดยที่เป็นการสมควรปรับปรุงมาตรฐานผลิตภัณฑ์อุตสาหกรรม กรดไฮโดรคลอริกสําหรับอุตสาหกรรม มาตรฐานเลขที่ มอก. 217 - 2549 อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่ 3567 (พ.ศ. 2549) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง ยกเลิกมาตรฐานผลิตภัณฑ์อุตสาหกรรม กรดไฮโดรคลอริก (กรดเกลือ) สําหรับใช้ในทางอุตสาหกรรม และกําหนดมาตรฐานผลิตภัณฑ์อุตสาหกรรม กรดไฮโดรคลอริกสําหรับอุตสาหกรรม ลงวันที่ 12 กันยายน พ.ศ. 2549 และออกประกาศกําหนดมาตรฐานผลิตภัณฑ์อุตสาหกรรม กรดไฮโดรคลอริกสําหรับอุตสาหกรรม มาตรฐานเลขที่ มอก. 217 - 2556 ขึ้นใหม่ ดังมีรายการละเอียดต่อท้ายประกาศนี้ ทั้งนี้ ให้มีผลเมื่อพ้นกําหนด 180 วัน นับแต่วันที่ประกาศในราชกิจจานุเบกษา เป็นต้นไปผู้มีอํานาจลงนาม - ประกาศ ณ วันที่ 7 มกราคม พ.ศ. 2557 ประเสริฐ บุญชัยสุขรัฐมนตรีว่าการกระทรวงอุตสาหกรรม
ประกาศกรมพัฒนาการแพทย์แผนไทยและการแพทย์ทางเลือกประกาศกรมพัฒนาการแพทย์แผนไทยและการแพทย์ทางเลือกเรื่องการดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐เกี่ยวกับข้อมูลส่วนบุคคลของกรมพัฒนาการแพทย์แผนไทยและการแพทย์ทางเลือก[๑] ตามพระราชบัญญัติข้อมูลข่าวสารของราชการ พ.ศ. ๒๕๔๐ มาตรา ๒๓ (๓) หน่วยงานของรัฐต้องปฏิบัติเกี่ยวกับระบบข้อมูลข่าวสารส่วนบุคคลโดยจัดให้มีการพิมพ์ประกาศในราชกิจจานุเบกษาและตรวจสอบแก้ไขให้ถูกต้องเสมอกรมพัฒนาการแพทย์แผนไทยและการแพทย์ทางเลือกได้จัดระบบข้อมูลข่าวสารส่วนบุคคลตามพระราชบัญญัติข้อมูลข่าวสารของราชการ พ.ศ. ๒๕๔๐ ไว้ ดังนี้๑. ประเภทของบุคคลที่มีการจัดเก็บข้อมูลไว้๑.๑ ตำแหน่งประเภทบริหารมีระดับ ดังนี้(๑) ระดับต้น(๒) ระดับสูง๑.๒ ตำแหน่งประเภทอำนวยการมีระดับ ดังนี้(๑) ระดับต้น(๒) ระดับสูง๑.๓ ตำแหน่งประเภทวิชาการมีระดับ ดังต่อไปนี้(๑) ระดับปฏิบัติการ(๒) ระดับชำนาญการ(๓) ระดับชำนาญการพิเศษ(๔) ระดับเชี่ยวชาญ(๕) ระดับทรงคุณวุฒิ๑.๔ ตำแหน่งประเภททั่วไปมีระดับ ดังต่อไปนี้(๑) ระดับปฏิบัติงาน(๒) ระดับชำนาญงาน(๓) ระดับอาวุโส(๔) ระดับทักษะพิเศษ๒. ประเภทของระดับข้อมูลข่าวสารส่วนบุคคล๒.๑ สมุดประวัติ/ก.พ.๗/แฟ้มประวัติ/สัญญาจ้าง๒.๒ ระบบฐานข้อมูลคอมพิวเตอร์/เทคโนโลยีสารสนเทศ๒.๓ หนังสือรายนามข้าราชการ ลูกจ้างประจำ และพนักงานราชการ๓. ลักษณะการใช้ข้อมูลตามปกติการตรวจสอบข้อมูลประวัติเพื่อใช้ในการบริหารงานบุคคลของกรมพัฒนาการแพทย์แผนไทยและการแพทย์ทางเลือก๔. วิธีการขอตรวจดูข้อมูลข่าวสารของเจ้าของข้อมูลและเจ้าหน้าที่ผู้รับผิดชอบงานด้านบุคคล๔.๑ กรอกแบบทะเบียนควบคุมการยืม และคืน/ก.พ.๗/แฟ้มประวัติ๔.๒ เจ้าหน้าที่ผู้รับผิดชอบงานทะเบียนประวัติเป็นผู้พิจารณาการยืมและคืน๕. วิธีการและหลักเกณฑ์การขอให้แก้ไขเปลี่ยนแปลงข้อมูล๕.๑แบบหนังสือและเอกสารขอแก้ไขเปลี่ยนแปลงข้อมูลเป็นไปตามระเบียบงานสารบรรณยกเว้นการขอแก้ไขวัน เดือน ปีเกิดให้ปฏิบัติตามระเบียบสำนักนายกรัฐมนตรีว่าด้วยการแก้ไขวัน เดือน ปีเกิดในทะเบียนประวัติข้าราชการ โดยแก้ไขเปลี่ยนแปลงรายการในสมุดประวัติ/ก.พ.๗/แฟ้มประวัติให้ทำได้ในกรณี ดังนี้(๑)การเพิ่มวุฒิการศึกษา(๒) การฝึกอบรม สัมมนาดูงาน ตามคำสั่งกระทรวงสาธารณสุข/กรมพัฒนาการแพทย์แผนไทยและการแพทย์ทางเลือก๕.๒ การแก้ไขเปลี่ยนแปลงในสิทธิและประโยชน์ หรือเรื่องอื่น ๆที่ต้องกระทำ เพื่อให้สมบูรณ์และทันต่อเหตุการณ์อยู่เสมอเพื่อประโยชน์ของทางราชการให้เจ้าหน้าที่ผู้รับผิดชอบงานทะเบียนประวัติเป็นผู้ดำเนินการมีอำนาจตรวจสอบเบื้องต้นและดำเนินการแก้ไขเปลี่ยนแปลงของข้าราชการทุกราย๖. แหล่งที่มาขอข้อมูล๖.๑ เจ้าของข้อมูลส่วนบุคคล๖.๒ คำสั่งกระทรวงสาธารณสุข/กรมพัฒนาการแพทย์แผนไทยและการแพทย์ทางเลือก๖.๓ สำนักงานตำรวจแห่งชาติ สำหรับข้อมูลประวัติอาชญากรรมและเอกสารลายพิมพ์นิ้วมือ๖.๔ หน่วยงานทางการแพทย์ สำหรับข้อมูลเกี่ยวกับสุขภาพประกาศณ วันที่ ๒๑ พฤศจิกายน พ.ศ. ๒๕๕๔สุพรรณศรีธรรมมาอธิบดีกรมพัฒนาการแพทย์แผนไทยและการแพทย์ทางเลือกปริยานุช/ผู้จัดทำ๑๓ มกราคม ๒๕๕๕ชาญ/ผู้ตรวจ๑๖ มกราคม ๒๕๕๕[๑] ราชกิจจานุเบกษาเล่ม ๑๒๙/ตอนที่ ๓ ง/หน้า ๒๘/๕ มกราคม ๒๕๕๕
ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 33/2558 เรื่อง หลักเกณฑ์ในการดูแลรักษาทรัพย์สินของลูกค้าและ สาระสําคัญของสัญญาดูแลรักษาทรัพย์สินของลูกค้า (ฉบับที่ 2) อาศัยอํานาจตามความในข้อ 2 และข้อ 4 แห่งประกาศคณะกรรมการกํากับตลาดทุนที่ ทธ. 84/2552 เรื่อง การดูแลทรัพย์สินของลูกค้าของผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า ลงวันที่ 3 สิงหาคม พ.ศ. 2552 สํานักงาน ก.ล.ต. ออกข้อกําหนดไว้ดังต่อไปนี้ข้อ ๑ ให้ยกเลิกความในข้อ 15 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 38/2553 เรื่อง หลักเกณฑ์ในการดูแลรักษาทรัพย์สินของลูกค้าและสาระสําคัญของสัญญาดูแลรักษาทรัพย์สินของลูกค้า ลงวันที่ 15 กันยายน พ.ศ. 2553 และให้ใช้ความต่อไปนี้แทน"ข้อ 15 ตัวแทนซื้อขายสัญญาต้องจัดทํารายงานแสดงทรัพย์สินและฐานะสัญญาซื้อขายล่วงหน้าของลูกค้า ณ วันทําการสุดท้ายของแต่ละเดือนให้แก่ลูกค้า ภายในวันทําการที่ห้าของเดือนถัดไป เว้นแต่ในเดือนนั้นลูกค้าไม่มีธุรกรรมซึ่งก่อให้เกิดการเคลื่อนไหวหรือเปลี่ยนแปลงในทรัพย์สินหรือฐานะสัญญาซื้อขายล่วงหน้าที่มอบให้ตัวแทนซื้อขายสัญญาเป็นผู้ดูแลรักษา หรือเป็นกรณีตามวรรคสองในกรณีที่ปรากฏว่าลูกค้ารายใดไม่มีธุรกรรมซึ่งก่อให้เกิดการเคลื่อนไหวหรือเปลี่ยนแปลงในทรัพย์สินหรือฐานะสัญญาซื้อขายล่วงหน้าของลูกค้าติดต่อกันตั้งแต่หนึ่งปีขึ้นไป ให้ตัวแทนซื้อขายสัญญาจัดส่งรายงานแสดงทรัพย์สินและฐานะสัญญาซื้อขายล่วงหน้าของลูกค้า ณ วันทําการสุดท้ายของเดือนที่ครบกําหนดระยะเวลาหนึ่งปีสําหรับลูกค้ารายนั้นให้แก่ลูกค้าอย่างน้อยปีละหนึ่งครั้ง ภายในวันทําการที่ห้าของเดือนถัดไป เว้นแต่ลูกค้ารายดังกล่าวจะไม่มีทรัพย์สินเหลืออยู่ในการดูแลของตัวแทนซื้อขายสัญญาและบัญชีของลูกค้ามีสถานะถูกระงับบัญชีไม่ให้ทําธุรกรรมตามระเบียบปฏิบัติของตัวแทนซื้อขายสัญญาเพื่อประโยชน์ในการจัดส่งรายงานแสดงทรัพย์สินและฐานะสัญญาซื้อขายล่วงหน้าของลูกค้า มิให้ถือว่าการจ่ายดอกเบี้ยเป็นธุรกรรมซึ่งก่อให้เกิดการเคลื่อนไหวหรือเปลี่ยนแปลงในทรัพย์สินหรือฐานะสัญญาซื้อขายล่วงหน้าในกรณีที่ได้รับการร้องขอจากลูกค้า ให้ตัวแทนซื้อขายสัญญาจัดทําและจัดส่งรายงานแสดงทรัพย์สินและฐานะสัญญาซื้อขายล่วงหน้าของลูกค้าให้แก่ลูกค้าตามที่ได้รับการร้องขอโดยไม่ชักช้า"ข้อ ๒ ประกาศนี้ให้ใช้บังคับตั้งแต่วันที่ 16 กรกฎาคม พ.ศ. 2558 เป็นต้นไปผู้มีอํานาจลงนาม - ประกาศ ณ วันที่ 12 มิถุนายน พ.ศ. 2558 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์
คําสั่งกรมสรรพากรที่ ท.ป. 119/2545เรื่อง มอบอํานาจให้สรรพากรพื้นที่สั่งและปฏิบัติราชการแทนอธิบดีกรมสรรพากร-------------------------------------------------------เพื่อให้การปฏิบัติราชการตามประมวลรัษฎากรบางกรณีสําหรับสํานักงานสรรพากรพื้นที่เป็นไปโดยสะดวกและรวดเร็ว อาศัยอํานาจตามความในมาตรา 38 (7) แห่งพระราชบัญญัติระเบียบบริหารราชการแผ่นดิน พ.ศ.2534 และมาตรา 2 แห่งประมวลรัษฎากร อธิบดีกรมสรรพากรจึงมีคําสั่งดังต่อไปนี้ข้อ ๑ ให้ยกเลิกคําสั่งกรมสรรพากร ที่ ท.ป. 64/2539 เรื่อง มอบอํานาจการสั่งให้ ดอกเบี้ยแก่ผู้ได้รับคืนเงินภาษีอากรตามมาตรา 4 ทศ แห่งประมวลรัษฎากร ลงวันที่ 26 กรกฎาคม พ.ศ. 2539ข้อ ๒ มอบอํานาจให้สรรพากรพื้นที่สั่งและปฏิบัติราชการแทนอธิบดีกรมสรรพากรในเขตท้องที่สํานักงานสรรพากรพื้นที่นั้น ดังต่อไปนี้(1) การสั่งให้ดอกเบี้ยแก่ผู้ได้รับคืนเงินภาษีอากร ตามมาตรา 4 ทศ แห่งประมวลรัษฎากร และกฎกระทรวง ฉบับที่ 161 (พ.ศ. 2526) ออกตามความในประมวลรัษฎากร ว่าด้วยการให้ดอกเบี้ยแก่ผู้ได้รับคืนเงินภาษีอากร(2) การสั่งขีดชื่อผู้ประกอบการจดทะเบียนภาษีมูลค่าเพิ่มออกจากทะเบียนภาษีมูลค่าเพิ่ม ตามมาตรา 85/19 แห่งประมวลรัษฎากร(3) การรับจํานอง การรับจํานํา การไถ่ถอนการจํานอง และการคืน ทรัพย์สินที่จํานํากรณีการใช้ทรัพย์สินเป็นหลักทรัพย์ค้ําประกันหนี้ภาษีอากร และให้มีอํานาจ มอบหมายให้เจ้าหน้าที่ไปทําการดังกล่าวแทนได้ด้วย"(4) การสั่งขีดชื่อผู้ประกอบการจดทะเบียนภาษีธุรกิจเฉพาะออกจากทะเบียนภาษีธุรกิจเฉพาะ ตามมาตรา 91/21(3) แห่งประมวลรัษฎากร"(แก้ไขเพิ่มเติมโดยคําสั่งกรมสรรพากรที่ ท.ป.133/2546 ใช้บังคับ 10 กันยายน 2546 เป็นต้นไป)ข้อ ๓ คําสั่งนี้ให้ใช้บังคับตั้งแต่วันที่ 11 ตุลาคม พ.ศ. 2545 เป็นต้นไปผู้มีอํานาจลงนาม - สั่ง ณ วันที่ 10 ตุลาคม พ.ศ. 2545 ศุภรัตน์ ควัฒน์กุล(นายศุภรัตน์ ควัฒน์กุล)อธิบดีกรมสรรพากร
พระราชกฤษฎีกาเปลี่ยนแปลงเขตเทศบาลตำบลวารินชำราบจังหวัดอุบลราชธานีพ.ศ. ๒๕๐๙ ภูมิพลอดุลยเดชป.ร.ให้ไว้ ณวันที่ ๒๑ กุมภาพันธ์ พ.ศ. ๒๕๐๙เป็นปีที่๒๑ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตเทศบาลตำบลวารินชำราบจังหวัดอุบลราชธานี เพื่อความเหมาะสมแก่การบริหารกิจการและการทะนุบำรุงท้องถิ่นอาศัยอำนาจตามความในมาตรา ๑๒ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๓) พ.ศ. ๒๔๙๙ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลตำบลวารินชำราบจังหวัดอุบลราชธานี พ.ศ. ๒๕๐๙มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้เปลี่ยนแปลงเขตเทศบาลตำบลวารินชำราบ จังหวัดอุบลราชธานี ซึ่งได้กำหนดไว้ตามมาตรา๔ แห่งพระราชกฤษฎีกาจัดตั้งเทศบาลตำบลธาตุ จังหวัดอุบลราชธานี พุทธศักราช ๒๔๘๐ซึ่งเปลี่ยนชื่อโดยพระราชกฤษฎีกาเปลี่ยนชื่อเทศบาลตำบลธาตุ จังหวัดอุบลราชธานี เป็นเทศบาลตำบลวารินชำราบจังหวัดอุบลราชธานี พุทธศักราช ๒๔๘๖ เสียใหม่ โดยให้มีเขต ดังต่อไปนี้ด้านเหนือ ตั้งแต่หลักเขตที่ ๑ ซึ่งตั้งอยู่ริมทางหลวงแผ่นดินหมายเลข๑๖ สายอุบลราชธานี - ช่องเม็ก ฟากตะวันออก ตรงริมบึงกุดปลาขาวด้านใต้ เลียบตามริมบึงกุดปลาขาวด้านใต้ไปทางทิศตะวันออก ถึงหลักเขตที่ ๒ ซึ่งตั้งอยู่ตรงแนวเขตมณฑลทหารบกที่ ๖ด้านตะวันออก จากหลักเขตที่ ๒ ถือตามแนวเขตมณฑลทหารบกที่ ๖ไปทางทิศใต้ ถึงหลักเขตที่ ๓ซึ่งตั้งอยู่ห่างจากศูนย์กลางทางหลวงแผ่นดินหมายเลข ๒๗ สายอุบลราชธานี - เดชอุดมตรง กม. ๒.๐๘๐ ไปทางทิศตะวันออก ตามแนวเส้นตั้งฉาก ๑๒๐ เมตรด้านใต้ จากหลักเขตที่ ๓ เป็นเส้นตรงไปทางทิศตะวันตกเฉียงเหนือผ่านทางหลวงแผ่นดินหมายเลข๒๗ สายอุบลราชธานี - เดชอุดม ตรง กม. ๒.๐๘๐ แล้วเป็นเส้นตรง ถึงหลักเขตที่ ๔ ซึ่งตั้งอยู่ริมถนนกันทรลักษ์ฟากตะวันออกตรง กม. ๑.๖๕๖จากหลักเขตที่ ๔ เป็นเส้นตรงไปทางทิศตะวันตกเฉียงเหนือถึงหลักเขตที่ ๕ ซึ่งตั้งอยู่ริมทางรถไฟ ตรง กม. ๕๗๓.๒๔๐ด้านตะวันตก จากหลักเขตที่ ๕เลียบตามทางรถไฟไปทางทิศตะวันออกเฉียงเหนือ ถึงหลักเขตที่ ๖ ซึ่งตั้งอยู่ตรง กม.๕๗๕จากหลักเขตที่ ๖ เป็นเส้นตรงไปทางทิศตะวันตกเฉียงเหนือตามแนวเส้นตั้งฉากถึงหลักเขตที่ ๗ ซึ่งตั้งอยู่ริมบึงกุดบ้านด้านใต้จากหลักเขตที่ ๗ เลียบตามริมบึงกุดบ้านด้านใต้ไปทางทิศตะวันออกเฉียงเหนือบรรจบหลักเขตที่ ๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควรมาตรา ๔ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการจอมพล ถนอมกิตติขจรนายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกาเปลี่ยนแปลงเขตเทศบาลตำบลวารินชำราบจังหวัดอุบลราชธานี พ.ศ. ๒๕๐๙(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากท้องถิ่นทั้งในเขตและนอกเขตเทศบาลตำบลวารินชำราบจังหวัดอุบลราชธานี ได้เจริญขึ้น และมีชุมนุมชนอยู่หนาแน่น ประกอบกับมีทางคมนาคมหลายสายติดต่อถึงกันโดยสะดวกจึงสมควรขยายเขตเทศบาลตำบลวารินชำราบ จังหวัดอุบลราชธานี เพื่อประโยชน์ในการบริหารและการทะนุบำรุงท้องถิ่นต่อไปธิดาวรรณ/แก้ไข๑ พฤศจิกายน๒๕๔๕ปิติวรรณ/ปรับปรุง๙ มีนาคม ๒๕๖๓อรญา/ตรวจ๑๘ มีนาคม ๒๕๖๓[๑] ราชกิจจานุเบกษาเล่ม ๘๓/ตอนที่ ๒๑/ฉบับพิเศษ หน้า ๓๐/๕ มีนาคม ๒๕๐๙
ประกาศกระทรวงอุตสาหกรรมฉบับที่ 4122 (พ.ศ. 2552)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง ยกเลิกมาตรฐานผลิตภัณฑ์อุตสาหกรรมอุปกรณ์สารกึ่งตัวนํา อุปกรณ์ไม่รวมหน่วยเล่ม 2 ไดโอดเรียงกระแสส่วนที่ 1 ข้อกําหนดคุณลักษณะในรายละเอียดที่ยังไม่ได้กรอกข้อมูลสําหรับไดโอดเรียงกระแส (รวมถึงไดโอดเรียงกระแสแบบการพังทลาย), กําหนดพิกัดตามสภาวะแวดล้อมและตัวอุปกรณ์, ไม่เกิน 100 แอมแปร์------------------------------------------อื่นๆ - โดยที่เป็นการสมควรปรับปรุงมาตรฐานผลิตภัณฑ์อุตสาหกรรม อุปกรณ์สารกึ่งตัวนํา อุปกรณ์ไม่รวมหน่วยเล่ม 2 ไดโอดเรียงกระแสส่วนที่ 1 ข้อกําหนดคุณลักษณะในรายละเอียดที่ยังไม่ได้กรอกข้อมูลสําหรับ ไดโอดเรียงกระแส (รวมถึงไดโอดเรียงกระแสแบบการพังทลาย), กําหนดพิกัด ตามสภาวะแวดล้อมและตัวอุปกรณ์, ไม่เกิน 100 แอมแปร์ มาตรฐานเลขที่ มอก. 1595 - 2542 อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรมฉบับที่ 2694 (พ.ศ. 2543) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง กําหนดมาตรฐานผลิตภัณฑ์อุตสาหกรรม อุปกรณ์สารกึ่งตัวนํา อุปกรณ์ไม่รวมหน่วย เล่ม 2 ไดโอดเรียงกระแสส่วนที่ 1 ข้อกําหนดคุณลักษณะในรายละเอียดที่ยังไม่ได้กรอกข้อมูลสําหรับ ไดโอดเรียงกระแส (รวมถึงไดโอดเรียงกระแสแบบการพังทลาย), กําหนดพิกัด ตามสภาวะแวดล้อมและตัวอุปกรณ์, ไม่เกิน 100 แอมแปร์ ลงวันที่ 12 มิถุนายน 2543 ทั้งนี้ ให้มีผลตั้งแต่วันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 17 มิถุนายน พ.ศ. 2552 ชาญชัย ชัยรุ่งเรืองรัฐมนตรีว่าการกระทรวงอุตสาหกรรม
พระราชบัญญัติพระราชบัญญัติการปฏิบัติเพื่อความร่วมมือระหว่างประเทศในการดำเนินการตามคำพิพากษาคดีอาญา(ฉบับที่ ๒)พ.ศ. ๒๕๓๐ ภูมิพลอดุลยเดช ป.ร.ให้ไว้ ณ วันที่ ๒๖ตุลาคม พ.ศ. ๒๕๓๐เป็นปีที่ ๔๒ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรแก้ไขเพิ่มเติมกฎหมายว่าด้วยการปฏิบัติเพื่อความร่วมมือระหว่างประเทศในการดำเนินการตามคำพิพากษาคดีอาญาจึงทรงพระกรุณาโปรดเกล้าฯให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้มาตรา ๑พระราชบัญญัตินี้เรียกว่า พระราชบัญญัติการปฏิบัติเพื่อความร่วมมือระหว่างประเทศในการดำเนินการตามคำพิพากษาคดีอาญา(ฉบับที่ ๒) พ.ศ. ๒๕๓๐มาตรา ๒[๑]พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ยกเลิกความใน (๒) ของมาตรา ๒๕แห่งพระราชบัญญัติการปฏิบัติเพื่อความร่วมมือระหว่างประเทศในการดำเนินการตามคำพิพากษาคดีอาญาพ.ศ. ๒๕๒๗ และให้ใช้ความต่อไปนี้แทน(๒) (ก)นักโทษต่างประเทศได้รับโทษจำคุกในราชอาณาจักรแล้วไม่ถึงหนึ่งในสามของโทษจำคุกทั้งสิ้นตามคำพิพากษาหรือคำสั่งหรือไม่ถึงสี่ปี สุดแต่ระยะเวลาใดจะน้อยกว่า(ข)นักโทษต่างประเทศได้รับโทษจำคุกในราชอาณาจักรแล้วไม่ถึงแปดปีในกรณีที่เป็นความผิดฐานผลิต จำหน่าย นำเข้าเพื่อจำหน่ายหรือมีไว้ในครอบครองเพื่อจำหน่ายซึ่งยาเสพติดให้โทษตามกฎหมายว่าด้วยยาเสพติดให้โทษและมีคำพิพากษาหรือคำสั่งถึงที่สุดให้ลงโทษจำคุกตลอดชีวิตผู้รับสนองพระบรมราชโองการพิชัย รัตตกุลรองนายกรัฐมนตรีหมายเหตุ :-เหตุผลในการประกาศใช้พระราชบัญญัตินี้ คือ โดยที่บทบัญญัติมาตรา ๒๕ (๒)แห่งพระราชบัญญัติการปฏิบัติเพื่อความร่วมมือระหว่างประเทศในการดำเนินการตามคำพิพากษาคดีอาญาพ.ศ. ๒๕๒๗ได้วางหลักเกณฑ์ไว้ว่าการโอนนักโทษต่างประเทศจะกระทำมิได้ถ้านักโทษต่างประเทศได้รับโทษจำคุกไปแล้วยังไม่ถึงหนึ่งในสามของโทษตามคำพิพากษาหรือไม่ถึงสี่ปีแต่ระยะเวลาสี่ปีให้เปลี่ยนเป็นไม่ถึงแปดปี ในกรณีที่เป็นโทษฐานผลิต จำหน่ายนำเข้าเพื่อจำหน่าย หรือมีไว้ในครอบครองเพื่อจำหน่ายซึ่งยาเสพติดให้โทษตามกฎหมายว่าด้วยยาเสพติดให้โทษซึ่งถือเอาโทษตามที่กฎหมายกำหนดไว้ถึงจำคุกตลอดชีวิตเป็นสำคัญโดยไม่ต้องคำนึงถึงว่าผู้นั้นจะได้ถูกพิพากษาลงโทษหนักเบาประการใด อันอาจก่อให้เกิดความไม่เป็นธรรมแก่นักโทษซึ่งทำผิดในโทษฐานเดียวกันแต่ที่ศาลเห็นว่าไม่ควรลงโทษจำคุกตลอดชีวิตสมควรแก้ไขให้ระยะเวลาแปดปีนี้ใช้เฉพาะในกรณีที่ศาลพิพากษาให้ลงโทษถึงจำคุกตลอดชีวิตเท่านั้นจึงจำเป็นต้องตราพระราชบัญญัตินี้ ชไมพร/แก้ไข๑๙ กันยายน ๒๕๔๔A+B (C)อมราลักษณ์/แก้ไข๒๘ ธันวาคม ๒๕๔๗วศิน/แก้ไข๒๒ เมษายน ๒๕๕๒พจณัฏฐ์/ปรับปรุง๑๙ ตุลาคม ๒๕๖๐[๑] ราชกิจจานุเบกษาเล่ม ๑๐๔/ตอนที่ ๒๒๐/ฉบับพิเศษ หน้า ๑/๒ พฤศจิกายน ๒๕๓๐
ประกาศกระทรวงอุตสาหกรรมฉบับที่ 3942 (พ.ศ. 2551)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง กําหนดมาตรฐานผลิตภัณฑ์อุตสาหกรรมการเขียนแบบทางเทคนิค - การแสดงภาพอย่างง่าย สําหรับการประกอบชิ้นส่วนด้วยตัวยึดเล่ม 1 หลักการทั่วไป------------------------------อื่นๆ - อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 รัฐมนตรีว่าการกระทรวงอุตสาหกรรมออกประกาศกําหนดมาตรฐานผลิตภัณฑ์อุตสาหกรรมการเขียนแบบทางเทคนิค - การแสดงภาพอย่างง่าย สําหรับการประกอบชิ้นส่วนด้วยตัวยึด เล่ม 1 หลักการทั่วไป มาตรฐานเลขที่ มอก. 2419 เล่ม 1 - 2551 ไว้ ดังมีรายละเอียดต่อท้ายประกาศนี้ผู้มีอํานาจลงนาม - ประกาศ ณ วันที่ 24 พฤศจิกายน พ.ศ. 2551 พลตํารวจเอก ประชา พรหมนอกรัฐมนตรีว่าการกระทรวงอุตสาหกรรม
คำพิพากษาศาลฎีกาที่ 150/2488หลักกฎหมาย: สุราต่างประเทศที่มิได้ปิดแสตมป์สุราตามกฎหมายนั้นถือว่าเป็นสุราที่เกี่ยวกับการกระทำผิด เป็นสิ่งที่ควรริบได้ตาม มาตรา 20 แห่ง พระราชบัญญัติภาษีชั้นใน ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 150/2488อัยการพระนครศรีอยุธยาโจทก์นายเจียง กตัญญูจำเลย กฎหมายลักษณะอาญา ม. 27 พ.ร.บ.ภาษีชั้นใน (ฉบับที่ 4) พ.ศ.2486 ม. 20, ม. 13สุราต่างประเทศที่มิได้ปิดแสตมป์สุราตามกฎหมายนั้นถือว่าเป็นสุราที่เกี่ยวกับการกระทำผิด เป็นสิ่งที่ควรริบได้ตาม มาตรา 20 แห่ง พระราชบัญญัติภาษีชั้นใน(มนูภันย์วิมลสาร-นาถปรีชา-จำรูญ โปษยานนท์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 150/2488อัยการพระนครศรีอยุธยาโจทก์นายเจียง กตัญญูจำเลย กฎหมายลักษณะอาญา ม. 27 พ.ร.บ.ภาษีชั้นใน (ฉบับที่ 4) พ.ศ.2486 ม. 20, ม. 13สุราต่างประเทศที่มิได้ปิดแสตมป์สุราตามกฎหมายนั้นถือว่าเป็นสุราที่เกี่ยวกับการกระทำผิด เป็นสิ่งที่ควรริบได้ตาม มาตรา 20 แห่ง พระราชบัญญัติภาษีชั้นใน(มนูภันย์วิมลสาร-นาถปรีชา-จำรูญ โปษยานนท์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศมหาวิทยาลัยมหิดลเรื่องการจัดตั้งส่วนงานของมหาวิทยาลัยมหิดลพ.ศ. ๒๕๕๒[๑] เพื่อให้การบริหารงานของมหาวิทยาลัยมหิดลมีความเหมาะสมและสอดคล้องกับพระราชบัญญัติมหาวิทยาลัยมหิดล พ.ศ. ๒๕๕๐อาศัยอำนาจตามความในมาตรา ๑๑ วรรคหนึ่ง ประกอบกับมาตรา ๒๔(๖) แห่งพระราชบัญญัติมหาวิทยาลัยมหิดลพ.ศ. ๒๕๕๐ สภามหาวิทยาลัยมหิดล ในการประชุมครั้งที่ ๔๓๑ เมื่อวันที่ ๑๖ กันยายนพ.ศ. ๒๕๕๒ จึงออกประกาศไว้ดังนี้ให้มหาวิทยาลัยมหิดลแบ่งส่วนงานออกเป็นดังนี้๑สำนักงานสภามหาวิทยาลัย๒สำนักงานอธิการบดี๓วิทยาเขตกาญจนบุรี๔คณะแพทยศาสตร์ศิริราชพยาบาล๕คณะสาธารณสุขศาสตร์๖คณะเทคนิคการแพทย์๗คณะเวชศาสตร์เขตร้อน๘คณะวิทยาศาสตร์๙บัณฑิตวิทยาลัย๑๐คณะแพทยศาสตร์โรงพยาบาลรามาธิบดี๑๑คณะทันตแพทยศาสตร์๑๒คณะเภสัชศาสตร์๑๓คณะสังคมศาสตร์และมนุษยศาสตร์๑๔คณะพยาบาลศาสตร์๑๕คณะสิ่งแวดล้อมและทรัพยากรศาสตร์๑๖คณะวิศวกรรมศาสตร์๑๗คณะสัตวแพทยศาสตร์๑๘คณะกายภาพบำบัด๑๙คณะศิลปศาสตร์๒๐คณะเทคโนโลยีสารสนเทศและการสื่อสาร๒๑สถาบันวิจัยประชากรและสังคม๒๒สถาบันโภชนาการ๒๓สถาบันวิจัยภาษาและวัฒนธรรมเอเชีย๒๔สถาบันพัฒนาสุขภาพอาเซียน๒๕สถาบันแห่งชาติเพื่อการพัฒนาเด็กและครอบครัว๒๖สถาบันนวัตกรรมการเรียนรู้๒๗สถาบันชีววิทยาศาสตร์โมเลกุล๒๘วิทยาลัยราชสุดา๒๙วิทยาลัยวิทยาศาสตร์และเทคโนโลยีการกีฬา๓๐วิทยาลัยการจัดการ๓๑วิทยาลัยนานาชาติ๓๒วิทยาลัยดุริยางคศิลป์๓๓หอสมุดและคลังความรู้มหาวิทยาลัยมหิดล๓๔[๒]สถาบันบริหารจัดการเทคโนโลยีและนวัตกรรม๓๕[๓]สถาบันวิทยาศาสตร์การวิเคราะห์และตรวจสารในการกีฬาทั้งนี้ตั้งแต่วันที่ ๒๐ พฤษภาคม พ.ศ. ๒๕๕๒ เป็นต้นไปประกาศณ วันที่ ๑๖ กันยายน พ.ศ. ๒๕๕๒วิจารณ์ พานิชนายกสภามหาวิทยาลัยมหิดลหมายเหตุ: ตามมาตรา ๘๔ วรรคสอง แห่งพระราชบัญญัติมหาวิทยาลัยมหิดล พ.ศ. ๒๕๕๐ กำหนดว่า ในระหว่างที่ยังมิได้ออกข้อบังคับหรือประกาศเพื่อปฏิบัติการตามพระราชบัญญัตินี้ ให้นำพระราชกฤษฎีกา กฎทบวงประกาศทบวงมหาวิทยาลัย ระเบียบและข้อบังคับที่ออกตามพระราชบัญญัติมหาวิทยาลัยมหิดลพ.ศ. ๒๕๓๐ ที่ใช้อยู่ในวันที่พระราชบัญญัตินี้ใช้บังคับมาใช้บังคับโดยอนุโลมเท่าที่ไม่ขัดหรือแย้งกับพระราชบัญญัตินี้ ดังนั้น เมื่อมหาวิทยาลัยได้ออกประกาศนี้แล้วจึงไม่นำพระราชกฤษฎีกาจัดตั้งส่วนราชการในมหาวิทยาลัยมหิดลมาใช้อีก ประกาศมหาวิทยาลัยมหิดลเรื่อง การจัดตั้งส่วนงานของมหาวิทยาลัย (ฉบับที่ ๒) พ.ศ. ๒๕๕๙[๔]ทั้งนี้ตั้งแต่วันที่ ๑ เมษายน พ.ศ. ๒๕๕๙ เป็นต้นไปประกาศมหาวิทยาลัยมหิดล เรื่องการจัดตั้งส่วนงานของมหาวิทยาลัยมหิดล (ฉบับที่ ๓) พ.ศ. ๒๕๖๑[๕]ทั้งนี้ตั้งแต่วันถัดจากวันประกาศในราชกิจจานุเบกษาเป็นต้นไปปุณิกา/จัดทำ๖ มิถุนายน๒๕๕๙ปวันวิทย์/เพิ่มเติม๒๒ ตุลาคม๒๕๖๑[๑] ราชกิจจานุเบกษาเล่ม ๑๒๖/ตอนพิเศษ ๑๖๙ ง/หน้า ๑๒๐/๒๐ พฤศจิกายน ๒๕๕๒[๒] ข้อ ๓๔เพิ่มโดยประกาศมหาวิทยาลัยมหิดล เรื่อง การจัดตั้งส่วนงานของมหาวิทยาลัย (ฉบับที่๒) พ.ศ. ๒๕๕๙[๓] ข้อ ๓๕เพิ่มโดยประกาศมหาวิทยาลัยมหิดล เรื่อง การจัดตั้งส่วนงานของมหาวิทยาลัยมหิดล(ฉบับที่ ๓) พ.ศ. ๒๕๖๑[๔]ราชกิจจานุเบกษา เล่ม ๑๓๓/ตอนพิเศษ ๑๑๒ ง/หน้า ๘/๑๖ พฤษภาคม ๒๕๕๙[๕]ราชกิจจานุเบกษา เล่ม ๑๓๕/ตอนพิเศษ ๑๗๒ ง/หน้า ๖/๑๘ กรกฎาคม ๒๕๖๑
ประกาศกรมสรรพสามิตประกาศกรมสรรพสามิตเรื่องลักษณะเครื่องหมายแสดงการเสียภาษีจดทะเบียน(ฉบับที่๔๒/๒๕๕๔)[๑] อาศัยอำนาจตามความในมาตรา ๖๒ วรรคสาม แห่งพระราชบัญญัติภาษีสรรพสามิตพ.ศ. ๒๕๒๗ อธิบดีกรมสรรพสามิตประกาศกำหนดลักษณะเครื่องหมายแสดงการเสียภาษีจดทะเบียนของบริษัท หาดทิพย์ จำกัด (มหาชน) ดังต่อไปนี้เครื่องหมายแสดงการเสียภาษีจดทะเบียนตามทะเบียนที่พนักงานเจ้าหน้าที่ได้รับจดไว้เลขที่ ๑๗๕/๒๕๕๔ ลงวันที่ ๑ กันยายน๒๕๕๔ เป็นเครื่องหมายแสดงการเสียภาษีจดทะเบียน เป็นสิ่งผนึกภาชนะฝาจุกจีบทำด้วยเหล็กเป็นรูปวงกลม ขนาดเส้นผ่าศูนย์กลาง ๒.๖ เซนติเมตร พื้นฝาสีแดง ตรงกลางฝามีอักษรภาษาอังกฤษและสัญลักษณ์สีขาวคำว่า ข้างอักษร a มีอักษรภาษาอังกฤษสีขาว คำว่า R อยู่ในรูปวงกลมขอบเส้นสีขาวเหนือ คำว่า มีอักษรภาษาไทยสีขาว คำว่า มีกาเฟอีน ถัดขึ้นไปมีอักษรภาษาไทย สัญลักษณ์และตัวเลขสีขาว คำว่า เครื่องดื่มโคคา-โคลา (โค้ก) ปริมาตรสุทธิ 250 ซม.3 ใต้ คำว่า มีอักษรภาษาไทยและสัญลักษณ์สีขาว คำว่า เครื่องหมายการค้าจดทะเบียนโคคา-โคลา (โค้ก) ด้านข้างฝาโดยรอบพื้นสีแดง มีอักษรภาษาไทยสัญลักษณ์ ตัวเลขและอักษรภาษาอังกฤษสีขาว คำว่า บริษัท หาดทิพย์จำกัด (มหาชน) 87/1 ถ.กาญจนวนิช ต.บ้านพรุ อ.หาดใหญ่ จ.สงขลา © 2011 THE COCA-COLA COMPANY รูปลักษณะฝา เพื่อนำไปผนึกบรรจุเครื่องดื่มโคคา-โคลา (โค้ก) มีกาเฟอีน ปริมาตรสุทธิ๒๕๐ ซม.๓ เท่านั้นประกาศณ วันที่ ๒๙ กันยายน พ.ศ. ๒๕๕๔สมณีย์มงคลโภชน์ผู้อำนวยการสำนักมาตรฐานและพัฒนาการจัดเก็บภาษี๑ ปฏิบัติราชการแทนอธิบดีกรมสรรพสามิตปริยานุช/ผู้จัดทำ๑๑ มกราคม ๒๕๕๕ณัฐพร/ผู้ตรวจ๑๑ มกราคม ๒๕๕๕[๑] ราชกิจจานุเบกษาเล่ม ๑๒๘/ตอนที่ ๑๗๙ ง/หน้า ๑๐๘/๒๙ ธันวาคม ๒๕๕๔
ประกาศคณะกรรมการมาตรฐานสินค้าเกษตรและอาหารแห่งชาติประกาศคณะกรรมการมาตรฐานสินค้าเกษตรและอาหารแห่งชาติเรื่องกำหนดมาตรฐานสินค้าเกษตรและอาหารแห่งชาติ :ลำไยอบแห้งทั้งเปลือกพ.ศ.๒๕๔๙[๑] ด้วย คณะกรรมการมาตรฐานสินค้าเกษตรและอาหารแห่งชาติในการประชุมครั้งที่ ๑/๒๕๔๙ เมื่อวันที่ ๘ มิถุนายน ๒๕๔๙ มีมติเห็นชอบให้กำหนดมาตรฐานสินค้าเกษตรและอาหารแห่งชาติเรื่อง ลำไยอบแห้งทั้งเปลือก เพื่อพัฒนาการผลิตสินค้าเกษตรและอาหารที่ปลอดภัยและได้มาตรฐานดังนั้น อาศัยอำนาจของคณะกรรมการมาตรฐานสินค้าเกษตรและอาหารแห่งชาติซึ่งแต่งตั้งโดยมติคณะรัฐมนตรี เมื่อวันที่ ๑๙ พฤศจิกายน ๒๕๔๕ จึงออกประกาศกำหนดมาตรฐานสินค้าเกษตรและอาหารแห่งชาติเรื่อง ลำไยอบแห้งทั้งเปลือก ไว้ใช้เป็นมาตรฐานสมัครใจ ดังมีรายละเอียดแนบท้ายประกาศนี้ประกาศณ วันที่ ๓๑ กรกฎาคม พ.ศ. ๒๕๔๙สุดารัตน์เกยุราพันธุ์รัฐมนตรีว่าการกระทรวงเกษตรและสหกรณ์ประธานคณะกรรมการมาตรฐานสินค้าเกษตรและอาหารแห่งชาติ[เอกสารแนบท้าย]๑.มาตรฐานสินค้าเกษตรและอาหารแห่งชาติ ลำไยอบแห้งทั้งเปลือก (มกอช. 10-2549)(ดูข้อมูลจากภาพกฎหมาย)นันทนา/ผู้จัดทำ๒๗ กันยายน ๒๕๔๙[๑]ราชกิจจานุเบกษา เล่ม ๑๒๓/ตอนที่ ๙๙ ง/หน้า ๑๕๙/๒๑ กันยายน ๒๕๔๙
ประกาศกรมสรรพสามิตประกาศกรมสรรพสามิตเรื่องกำหนดมูลค่าน้ำมันเตาที่ผลิตในราชอาณาจักรเพื่อถือเป็นเกณฑ์ในการคำนวณภาษี(ฉบับที่๒๖/๒๕๕๓)[๑] อาศัยอำนาจตามความในมาตรา ๘ (๑) วรรคสามแห่งพระราชบัญญัติภาษีสรรพสามิต พ.ศ. ๒๕๒๗ซึ่งแก้ไขเพิ่มเติมโดยพระราชบัญญัติภาษีสรรพสามิต (ฉบับที่ ๒) พ.ศ. ๒๕๓๔และโดยอนุมัติรัฐมนตรีว่าการกระทรวงการคลังเป็นหลักการตามหนังสือสำนักงานเศรษฐกิจการคลัง ที่ กค ๐๓๐๒/๑๑๒๖ ลงวันที่ ๕ มีนาคม พ.ศ. ๒๕๓๖อธิบดีกรมสรรพสามิตออกประกาศไว้ ดังต่อไปนี้ข้อ ๑ ให้ยกเลิกประกาศกรมสรรพสามิต เรื่องกำหนดมูลค่าน้ำมันเตาที่ผลิตในราชอาณาจักร เพื่อถือเป็นเกณฑ์ในการคำนวณภาษี(ฉบับที่ ๒๕/๒๕๕๓) ลงวันที่ ๑๕ มิถุนายน ๒๕๕๓ข้อ ๒ กำหนดมูลค่าน้ำมันเตาที่ผลิตในราชอาณาจักรเพื่อถือเป็นเกณฑ์ในการคำนวณภาษีไว้ ดังต่อไปนี้(๑)น้ำมันเตาชนิดที่ ๑ ลิตรละ ๑๕.๖๑๖๘บาท(๒)น้ำมันเตาชนิดที่ ๒ ลิตรละ ๑๕.๑๓๔๐บาท(๓)น้ำมันเตาชนิดที่ ๓ ลิตรละ ๑๔.๗๑๗๒ บาท(๔)น้ำมันเตาชนิดที่ ๔ ลิตรละ ๑๔.๖๐๒๐บาท(๕)น้ำมันเตาชนิดที่ ๕ ลิตรละ ๑๔.๘๘๔๕บาททั้งนี้ ตั้งแต่วันที่ ๒๘ มิถุนายน ๒๕๕๓เป็นต้นไปประกาศณ วันที่ ๒๔ มิถุนายน พ.ศ. ๒๕๕๓ศิริพรเลียงสมบัติรองอธิบดีปฏิบัติราชการแทนอธิบดีกรมสรรพสามิตปริยานุช/ผู้จัดทำ๖กันยายน ๒๕๕๓ณัฐวดี/ตรวจ๖กันยายน ๒๕๕๓[๑]ราชกิจจานุเบกษา เล่ม ๑๒๗/ตอนที่ ๑๓๑ ง/หน้า ๕/๒๖ สิงหาคม ๒๕๕๓
คำพิพากษาศาลฎีกาที่ 791/2470หลักกฎหมาย: ขู่ว่าจะฟ้องความอาญาคดีนี้ จ. เปนผู้ร้ายลักเป็ดของจำเลย ๆ จึงพูดว่าถ้าไม่คืนเป็ด ๑๐ ตัวกับเงินค่าเสียหาย ๓๐ บาท จำเลยจะฟ้องให้ จ. ติดตาราง จ. จึงคืนเป็ดแลให้เงิน ๓๐ บาท ตามจำเลยขอดังนี้ ฎีกาตัดสินว่าที่จำเลยพูดเช่นนั้นไม่เปนการขู่เข็ญขืนใจให้ จ. ต้องยอมทำตาม แต่หาก จ. เกรงกลัวจึงยอมคืนเป็ดแลเสียเงินให้ จำเลยยังไม่มีผิดฐานกรรโชก ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 791/2470อัยการสิงห์บุรีโจทก์นายกิม กับพวกล. ป.อ. ม. 303ขู่ว่าจะฟ้องความอาญาคดีนี้ จ. เปนผู้ร้ายลักเป็ดของจำเลย ๆ จึงพูดว่าถ้าไม่คืนเป็ด ๑๐ ตัวกับเงินค่าเสียหาย ๓๐ บาท จำเลยจะฟ้องให้ จ. ติดตาราง จ. จึงคืนเป็ดแลให้เงิน ๓๐ บาท ตามจำเลยขอดังนี้ ฎีกาตัดสินว่าที่จำเลยพูดเช่นนั้นไม่เปนการขู่เข็ญขืนใจให้ จ. ต้องยอมทำตาม แต่หาก จ. เกรงกลัวจึงยอมคืนเป็ดแลเสียเงินให้ จำเลยยังไม่มีผิดฐานกรรโชก(วิชัย-ศรี-หริศ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: คดีนี้ จ. เปนผู้ร้ายลักเป็ดของจำเลย ๆ จึงพูดว่าถ้าไม่คืนเป็ด ๑๐ ตัวกับเงินค่าเสียหาย ๓๐ บาท จำเลยจะฟ้องให้ จ. ติดตาราง จ. จึงคืนเป็ดแลให้เงิน ๓๐ บาท ตามจำเลยขอดังนี้ ฎีกาตัดสินว่าที่จำเลยพูดเช่นนั้นไม่เปนการขู่เข็ญขืนใจให้ จ. ต้องยอมทำตาม แต่หาก จ. เกรงกลัวจึงยอมคืนเป็ดแลเสียเงินให้ จำเลยยังไม่มีผิดฐานกรรโชก ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 791/2470อัยการสิงห์บุรีโจทก์นายกิม กับพวกล. ป.อ. ม. 303ขู่ว่าจะฟ้องความอาญาคดีนี้ จ. เปนผู้ร้ายลักเป็ดของจำเลย ๆ จึงพูดว่าถ้าไม่คืนเป็ด ๑๐ ตัวกับเงินค่าเสียหาย ๓๐ บาท จำเลยจะฟ้องให้ จ. ติดตาราง จ. จึงคืนเป็ดแลให้เงิน ๓๐ บาท ตามจำเลยขอดังนี้ ฎีกาตัดสินว่าที่จำเลยพูดเช่นนั้นไม่เปนการขู่เข็ญขืนใจให้ จ. ต้องยอมทำตาม แต่หาก จ. เกรงกลัวจึงยอมคืนเป็ดแลเสียเงินให้ จำเลยยังไม่มีผิดฐานกรรโชก(วิชัย-ศรี-หริศ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ